armvectores/hy_wikipedia_2023 huggingface dataset:
Ամիտավ Գոշ

Ամիտավ Գոշ (հուլիսի 11, 1956(1956-07-11)[…], Կալկաթա, Հնդկաստան), հնդիկ գրող։ Հիմնականում գրում է պատմավեպեր և նովելներ՝ անգլերեն լեզվով։ Հայտնի վեպերից են «Կակաչների ծովը» (2008) և «Ծխի գետը» (2011)։ Ծնվել է սպայի ընտանիքում։ Ուսանել է Դելիում և Օքսֆորդում։ Ներկայումս ընտանիքի հետ բնակվում է Նյու Յորքում։


== Կրթություն ==
Գոշը սովորել է The Doon արական դպրոցում, որտեղ «The Doon School Weekly» շաբաթաթերթի խմբագիրներից էր։ Դպրոցում նրա հետ սովորում էին նաև գրողներ Վիկրամ Սեթը և Ռամ Գուհան։ Դպրոցից հետո կրթությունը շարունակեց Սուրբ Ստեֆանի քոլեջում, Դելիի համալսարանում և Դելիի տնտեսագիտական դպրոցում։ Այնուհետև Ինլաքս հիմնադրամից կրթաթոշակ ստացավ՝ Օքսֆորդի Սուրբ Էդմունդ քոլեջում սոցիալական մարդաբանության դոկտորի աստիճան ստանալու համար։


== Կենսագրություն ==
Ամիտավ Գոշը ծնվել է 1956 թվականի հուլիսի 11-ին բենգալական հինդի ընտանիքում՝ Հնդկաստանի մինչ անկախության բանակի փոխգնդապետ Շաիլենդրա Չանդրա Գոշի ընտանիքում։ Առաջին աշխատանքը Նոր Դելիի Ինդիան Էքսպրես թերթում էր։
Գոշը կնոջ՝ Դեբորա Բեյքերի հետ ապրում է Նյու Յորքում։ Կինը In Extremis: The Life of Laura Riding (1993)-ի Լաուրա Ռայդինգի կենսագրության հեղինակն է, ինչպես նաև «Little, Brown and Company» հրատարակչատան գլխավոր խմբագիրը։ Ունեն 2 երեխա՝ Լայլան և Նայանը։ Կալկուտայի Սոցիալական գիտությունների ուսումնասիրման կենտրոնի և Տրիվանդրումի Զարգացման ուսումնասիրությունների կենտրոնի իսկական անդամ է։ 1999 թվականին Գոշը միացավ Քուինզ քոլեջի ֆակուլտետին, Նյու Յորքի քաղաքային համալսարանին՝ որպես պատմահամեմատական գրականության պրոֆեսոր։ 2005 թվականից պրոֆեսոր է նաև Հարվարդի համալսարանի անգլերենի ամբիոնում։ Հետագայում Գոշը վերադարձավ Հնդկաստան և սկսեց աշխատել Իբիսի եռագրության վրա, որը ներառում է «Կակաչների ծովը», «Ծխի գետը» և «Կրակի հեղեղը» (տպագրված 2015 թվականի մայիսին)։
2007 թվականին հնդկական կառավարության կողմից ստացել է Փադմա Շրի մրցանակ։ 2009 թվականին դարձել է Գրականության արքայական միության իսկական անդամ։ 2015 թվականին Գոշը հիմնեց Ford Foundation Art of Change Fellow հիմնադրամը։


== Ծանոթագրություններ ==


== Արտաքին հղումներ ==
Philosophy & Politics of science mutation in Amitav Ghoshs The Calcutta Chromosome
Պաշտոնական կայք
Excerpt from River of Smoke in Guernica Magazine Archived 2011-10-06 at the Wayback Machine.
Sea of Poppies at Farrar, Straus and Giroux site Archived 2008-10-14 at the Wayback Machine.
Amitav Ghosh in Emory University Site
Amitav Ghosh's Blog on Indipepal Archived 2009-04-27 at the Wayback Machine.
Books written by Amitav Ghosh Archived 2014-09-13 at the Wayback Machine.
Կառլոս Բակա

Կառլոս Արտուրո Բակա Աումադա (իսպ.՝ Carlos Arturo Bacca Ahumada, [ˈkarloz ˈβaka], սեպտեմբերի 8, 1986(1986-09-08)[…], Բառանկիլյա, Կոլումբիա), կոլումբիացի ֆուտբոլիստ, իսպանական Սևիլյա ՖԱ-ի և Կոլումբիայի հավաքականի հարձակվող։


== Ակումբային կարիերա ==


=== Ատլետիկո Խունիոր ===
Սկսել է ֆուտբոլ խաղալ սիրողական ակումբում, իր հարազատ խաղաքում՝ Բառանկիլիում։ 2007 թվականին նրան նկատում և հրավիրում են են գլխավոր թիմ՝ Ատլետիկո Խունիոր, որի հետ նա կնքում է իր առաջին պրոֆեսիոնալ պայմանագիրը։ Առաջին մրցաշրջանում հանդես է գալիս Բառանկիլյա ակումբում (12 գոլ 27 խաղում) և Վենեսուելայի երկրորդ դիվիզիոնի ներկայացուցիչ Միներվենում (12 գոլ 29 խաղում), որի հետ նա հաղթեց առաջին դիվիզիոնի ուղեգիր։
2009 թվականին Ատելտիկո Խունիորի կազմում դարձավ լավագույն ռմբարկուն Կոլումբիայի գավաթում։ Իսկ մեկ տարի հետո դարձավ չեմպիոն և լավագույն ռմբարկու։ 2011 թվականին կրկնեց հաջողությունը։ Բակայի հաջողություններին ուշադրություն դարձրին Եվրոպական առաջնակարգ ակումբները։
Մոսկվայի Լոկոմոտիվը և Կիևոն մոտ էին նրա հետ պայմանագիր կնքելուն, նույնիսկ նա էր ասել որ գնում է Ռուսաստան, բայց մոսկվացիները ընտրեցին Ֆելիպե Կաիսեդոին։


=== Բրյուգգե ===
2012 թվականի հունվարին Կառլոս Բական գալիս է անգլիական Բրյուգգե ակումբ։ Տրանսֆերը կազմել է 2.5 միլիոն եվրո։
Դեբյուտը թիմում կատարել է հունվարի 21-ին Մեխելեունի դեմ խաղում, երբ 68-րդ րոպեում փոխարինում է Լիոր Ռաֆայելովին։ Առաջին երեք ամիսներին խաղացել է մեկնարկային կազմում։ 2012 թվականի ապրիլի 15-ին վաստակեց առաջին չեմպիոնատը, գրավելով Գենտի դարպասը, Բրյուգգեն հաղթեց 1-3 հաշվով։ Մրցաշրջանի վերջին խաղում գրանցեց դուբլ Կոռտռեիկոմի դարպասը, ինչը օգնեց նրա թիմին զբաղեցնել երկրորդ տեղը և հայտնվել Եվրոգավաթում։ 2012/13 սեզոնի սկզբին սկսեց ստանալ ավելի շատ խաղային ժամանակ կապված Ջոզեֆ Ակպալայի հեռանալու և նոր գլխավոր մարզչի ` Ջորջ Լեկենսայի վստահության հետ։ 2013 թվականի հունվարին Բական խնդրեց թողնել իրեն Բրյուգգերում, բայց երկու շաբաթ անց նոր պայմանագիր կնքեց ակումբի հետ 2016 թվականին։ Դառնում է լավագույն ռմբարկուն Բելգիայի մրցաշրջանում, և հետագայում նա ճանաչվել է որպես լավագույն խաղացող։


=== Սևիլյա ===
2013 թվականի հունիսի 10-ին Բական տեղափոխվում է Սևիլյա ՖԱ, պայմանագիրը կնքել է մինչև 2018 թվականը, տրանսֆերը կազմել է 30 միլիոն եվրո։
Դեբյուտը Լա Լիգայում եղավ օգոստոսի 18-ին` ընդդեմ Ատլետիկոյի։ 2014 թվականի մարտի 26-ին դարձավ հայտնի նրանով, երբ իր թիմին բերեց հաղթանակ Ռեալի դեմ խաղում ` 2-1 հաշվով։ 2015 թվականի մայիսի 27-ին Եվրոպայի լիգայի ֆինալում Դնեպրի դեմ խաղում խփեց 2 գոլ և իր թիմին բերեց հաղթանակ ` 3-2 հաշվով։


=== Ազգային թիմ ===


== Ծանոթագրություններ ==


== Արտաքին հղումներ ==
Խաղացողի էջը  Whoscored.com կայքում
National Football Teams
Բիլալ Բաշաչիքօղլու

Բիլալ Բաշաչիքօղլու (հոլ.՝ Bilal Başaçikoğlu;մարտի 26, 1995(1995-03-26), Զանստադ, Հյուսիսային Հոլանդիա, Նիդերլանդներ), հոլանդացի ֆուտբոլիստ։ «Ֆեյենոորդ» ակումբի կիսապաշտպան։
Հայրը՝ Բասասիկօղլուն, Թուրքիայից է, իսկ մայրը՝ Մարոկկոյից։


== Ակումբային կարիերա ==
Բաշաչիքօղլու՝ Այաքս ակումբի սան է։  2011 թվականին նա «Հերենվեն» ակումբի երիտասարդական հավաքականի կամզում ընդգրկվեց։ 2013 թվականի  Նոյեմբերի 8-ին «Վալվիկ» ակումբի  դեմ խաղի ժամանակ Բիլալը իր դեբյուտը կաատրեց Էրեդիվիզիի  շրջանակներում,  փոխարինմաբ դուրս գալով խաղի ընթացքում Հակիմ Զիեհա փոխարեն։ դեկտեմբերի 21-ին նա կատարել է րի նորամուտը ԱԶ ակումբի դեմ խաղի ժամանակ «Հերենվեն» աոկումբի կազմում։ 2014 թվականին Բալալը տեղափոխվել է ֆեյենորդ աոկումբի կազմ։ Փոխարինման գումարը եղել է 2,5 մլն եվրո։ Օգոստոսի 10-ին «ԱԴՕ Հեն Հաագ» աոկւմբի դեմ խաղի ժամանակ նա կատարել է իր նորամուտը։ Օգոստոսի 23-ին Բաշաչիքօղլուն Վիտես ակումբի դեմ խաղում նա Ֆեյենորդ ակումբի կազմում կատարել։ 2016 թվականի նիդերլանդների առաջնության ժամանակ նա խաղ է ունեցել։ 2017 թվականին նա օգնել է Ֆեյենորդին 18 տարվա մեջ առաջին անգամ հաղթել առաջնությունում։


== Ձեռքբերումներ ==
Թիմային

 «Ֆեյենորդ» Նիդերլանդների ֆուտբոլի առաջնություն  — 2016/17
Նիդերլանդների գավաթի դարփնեկիր — 2015/16
Նիդերլադների սուպերգավաթի դարփնեկիր  — 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Voetbal International profile Կաղապար:Nl icon
Netherlands U18 profile Archived 2013-10-16 at the Wayback Machine. at OnsOranje
Netherlands U19 profile Archived 2015-02-27 at the Wayback Machine. at OnsOranje
Սելիսոկ

Սելիսոկ (ուկրաիներեն՝ Селісок), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Սելիսոկ գյուղում բնակվում էր 295 մարդ։ Բնակավայրը զբաղեցնում է 10,02 կմ² տարածք։ Բնակչության խտությունը կազմում էր 29,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաբեբայություն (ֆիլմ)

Խաբեբայություն, բնօրինակ անվանումը՝ Թափահարել շանը (անգլ.՝ Wag the Dog), Բարրի Լևինսոնի 1997 թվականի երգիծական կատակերգությունն է, ըստ Լարրի Բեյնհարթի Ամերիկյան հերոս «Թափահարել շանը» վեպի։


== Սյուժե ==
Առջևում ԱՄՆ նախագահական ընտրություններն են, իսկ գործող նախագահը մեղադրվում է սեռական ոտնձգությունների մեջ։ Հասարակության կարծիքի հարցումը ցույց է տալիս, որ նախագահի ժողովրդականությունը կտրուկ ընկնում է։ Նախագահի թիմը պետք է անհապաղ գործի, որ հասարակության ուշադրությունը շեղի Սպիտակ տան ամուսնական դավաճանությունից։ Հարկավոր է շահել մի քանի օր և նախագահի խորհրդականը՝ Կոնրադ Բրիմը (Ռոբերտ Դե Նիրո) որոշում է դիմել արհեստավարժ ռեժիսոր Սթենլի Մոթսի (Դասթին Հոֆման) օգնությանը։
Արագ հնարվում է ինչ-որ ալբանական ահաբեկչական խմբի (իրականում գոյություն չունեցող) սպառնալիք, սրանով հիմնավորվում է ԱՄՆ պատերազմի մեջ ներքաշվելը։ Մոթսին բացատրում են, թե ի՞նչ պետք է պատկերացնի և զգա ԱՄՆ հասարակ քաղաքացին այս դեպքերի առիթով, և սկսում է աշխատանքը՝ նկարահանվում են զինվորական հայրենասիրական տեսահոլովակներ, կեղծ հարցազրույցներ և մտածացին պատերազմի զինվորների մասին երգեր։ Հայտարարում են, որ ալբանական կառավարության ահաբեկչական սպառնալիքը կանխելու համար ԱՄՆ նախագահը խմբավորել է նավատորմը, և ամերիկյան դեսանտը մտել է Ալբանիա, և իբր զինվորներից մեկը գերվել է։
Ի վերջո խաբեությունը բարեհաջող ավարտվում է։ Կեղծ պատերազմը ավարտվում է, նրա «հերոսը» պատվով հանձնվում է հողին։ Բայց ռեժիսոր Մոթսը չի ուզում ստվերում մնալ, նրան փող հարկավոր չէ, նա ձգտում է փառքի։ Բրինը ստիպված հրամայում է նրան վերացնել։ Հայտարարվում է, որ Մոթսը մահացել է ինֆարկտից։


== Դերերում ==


== Մրցանակներ ==
1997, ԱՄՆ կինոքննադատների ազգային խորհրդի կինամրցանակ՝ երկրորդ պլանի լավագույն դերասանուհու համար (Էն Հեչ)։
1998, Բեռլինի կինոփառատոնի «Արծաթե արջ» մրցանակ (ժյուրիի հատուկ մրցանակ) (Բարրի Լևինսոն)։


== Հետաքրքիր փաստեր ==
«Թափահարել շանը» (անգլ.՝ «To wag the dog») դարձվածք է՝ հատուկ շեղել ուշադրությունը կարևոր խնդրից պակաս կարևորին։
Վինիֆրեդ Էյմսի դերը նախապես գրվել էր տղամարդու համար։.
Թաղման տեսարանում զինվորական նվագաղմբում նկարահանվել են RCC Marching Tigers խմբի անդամները։.


== Ծանոթագրություններ ==
Մելեուզի շրջան

Մելեուզի շրջան (ռուս.՝ Мелеузовский район, բաշկիրերեն՝ Мәләүез районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Մելեուզ։


== Աշխարհագրություն ==
Շրջանի տարածքի մակերեսը կազմում է 3254 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26948 մարդ։ Բնակչության խտությունը կազմում էր 8,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Symphony

«Symphony» (անգլ. թարգմանաբար՝ «Սիմֆոնիա»), բրիտանական Քլին Բենդիթ դասական քրոսովեր երաժշտական խմբի երգ՝ շվեդ երգչուհի Զառա Լարսոնի մասնակցությամբ։ Այն Քլին Բենդիթի երկրորդ՝ «What Is Love?» (2018) ստուդիական ալբոմի երրորդ սինգլն է։ Երգը նաև թողարկվել է որպես Լարսոնի երկրորդ՝ «So Good» (2017) ստուդիական ալբոմի վեցերորդ սինգլ։ Սինգլը գլխավորել է UK Singles Chart-ը, դառնալով Լարսոնի առաջին և Քլին Բենդիթի երրորդ երգը, որը կարողացել է զբաղեցնել այս չարթի առաջին հորիզոնականը։ Մեծ Բրիտանիայից դուրս, սինգլը նաև գլխավորել է Լարսոնի հայրենի Շվեդիայի, ինչպես նաև հարևան Նորվեգիայի չարթերը։
2020 թվականի հուլիսի դրությամբ երգի երաժշտական տեսահոլովակը ՅուԹյուբում ավելի քան 957 միլիոն դիտում է հավաքել։


== Կենդանի ելույթներ ==
Այս երգով իրենց առաջին կենդանի ելույթը Քլին Բենդիթը և Լարսոնը ունեցել են «The Voice UK»-ում 2017 թվականի մարտի 18-ին։
2017 թվականի ապրիլի 7-ին դրան հետևել է ելույթը «Ջիմի Ֆելոնի երեկոյան շոու» հեռուստաշոուում։


== Նկատելի օգտագործում ==
Երգի մշակված տարբերակն օգտագործվել է BBC-ի «Սուրբ Ծնունդ 2017» (անգլ.՝ Christmas 2017) կարճամետրաժ ֆիլմում։ Այն հեռարձակվել է BBC One-ով 2017 թվականի դեկտեմբերի ընթացքում։
Երգի քավեր տարբերակը ձայնագրվել է դերասանուհի և BAFTA մրցանակի դափնեկիր Սյուրան Ջոնսի կողմից, որը նվագակցվել է Half Moon Theatre-ի երիտասարդական թատրոնական երգչախմբի կողմից 2019 թվականի «Got It Covered» բարեգործական ալբոմի համար։


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Շենգավիթ (վարչական շրջան)

Անվան այլ կիրառումների համար տե՛ս՝ Շենգավիթ (այլ կիրառումներ)Շենգավիթ, Հայաստանի Հանրապետության մայրաքաղաք Երևանի վարչական շրջաններից մեկը։ Ընդգրկում է Ներքին Շենգավիթ, Վերին Շենգավիթ, Ներքին Չարբախ, Վերին Չարբախ, Նորագավիթ, Աերացիա թաղամասերը։ Սահմանակից է էրեբունի, Մալաթիա-Սեբաստիա և Կենտրոն համայնքներին և Արարատի մարզին։


== Պատմություն ==
Երևանի Շենգավիթ համայնքն ունի շուրջ 6000-ամյա պատմություն։ Համայնքը գտնվում է Երևանի հարավարևմտյան մասում, Հրազդան գետի ձախ ափին։ Շենգավիթ բնակատեղիի պեղումների ժամանակ հայտնաբերվել է Քրիստոսից առաջ IV-II հազարամյակի հնագիտական նյութեր, որոնք ապացուցում են, որ Շենգավիթը եղել է Հայաստանի հնագույն ու ճարտարապետական կատարյալ կառույցներից մեկը։ Այն հիշեցնում է Միջագետքի, Փոքր Ասիայի (առաջին Տրոյա) հնագույն հուշարձանները։ Այս համայնքում է գտնվում Կարմիր Բլուրը (Թեյշեբաինի) հզոր ուրարտական քաղաքը։ Այն ներկայացնում է պատմական մեծ արժեք։
Շենգավիթը՝ որպես համայնք, ձևավորվել է 1996 թվականին։
Շենգավիթ համայնքը համարվում է արդյունաբերական, այստեղ են տեղակայված արտադրական մի շարք ձեռնարկություններ՝ «Գրանդ Տոբակո», «Արաքս Գոլդ» հայ-կանադական և «Գրանդ Քենդի» հայ-ռուսական համատեղ ձեռնարկությունները, «Հայ-էլեկտրամեքենա», «Նաիրիտ», «էլեկտրոն», «Արմեն-Կարպետ», «Երևանի ՋԷԿ» պետական փակ բաժնետիրական և այլ ընկերություններ։

Էրեբունի օդանավակայան
Հովիկ Հայրապետյան ձիարշավարան
Հայրենիք կինոթատրոն
«Գրանտ սպորտ» համալիր
«Երևան մոլ»


== Փողոցներ, հրապարակներ, զբոսայգիներ ==
Գարեգին Նժդեհի փողոց
Շիրակ փողոց
Արշակունյաց պողոտա
Բագրատունյաց պողոտա
Գարեգին Նժդեհի հրապարակ
Կոմիտասի անվան պանթեոն
Արթուր Կարապետյանի անվան պուրակ
Մովսես Գորգիսյանի անվան զբոսայգի


== Մետրոյի կայարաններ ==

Գործարանային (մետրոյի կայարան)
Շենգավիթ (մետրոյի կայարան)
Գարեգին Նժդեհի հրապարակ (մետրոյի կայարան)
Չարբախ (մետրոյի կայարան)


== Հուշարձաններ ==
Սուրեն Սպանդարյանի հուշարձան (Երևան)
Հուշարձան` նվիրված ՀՕՄ-ի 100-ամյակին
Արթուր Կարապետյանի հուշարձան (Երևան)
Կոմիտասի մահարձան
Հունան Ավետիսյանի կիսանդրի (Երևան)
Վիսարիոն Բելինսկու կիսանդրի (Երևան)
Մովսես Գորգիսյանի կիսանդրի (Երևան)
Մուրացանի կիսանդրի (Երևան)


== Տաճարներ ==
Սուրբ Գևորգ եկեղեցի
Սուրբ Խաչ եկեղեցի


== Պատկերասրահ ==

		
		
		
		
		


== Տես նաև ==
Երևանի վարչական բաժանում
Շենգավիթ վարչական շրջանի պատմության և մշակույթի անշարժ հուշարձանների ցանկ (Երևան)


== Ծանոթագրություններ ==
Իվան Կոժեդուբ

Իվան Նիկիտովիչ Կոժեդուբ (հունիսի 8, 1920(1920-06-08), Օբրաժիևկա, Glukhov Uyezd, Չեռնիգովի նահանգ, Ուկրաինական ԽՍՀ - օգոստոսի 8, 1991(1991-08-08), Մոսկվա, ԽՍՀՄ), ԽՍՀՄ օդաչու, ավիացայի գեներալ-գնդապետ (1970 թ.), Ավիացիայի մարշալ (1985 թ.), Խորհրդային Միության եռակի հերոս (4.2.1944 ., 19.8.1944 թ., 18.8.1945 թ.)։ ԽՄԿԿ անդամ 1943 թվականից։ Ավարտել է Չուգուեի օդաչուական ուսումնարանը (1941 թ.)։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների ժամանակ եղել է օղակի, էսկադրիլիայի հրամանատար, կործանիչ ավիագնդի հրամանատարի տեղակալ, կատարել է 330 մարտական թռիչք, մղել 120 օդային մարտ, անձամբ ոչնչացրել թշնամու 62 ինքնաթիռ։ Պատերազմից հետո ավարտել է Ռազմաօդային (1949 թ.), Գլխավոր շտաբի ռազմային (1956 թ.) ակադեմիաները։ ԽՍՀՄ II—V գումարումների Գերագույն խորհրդի դեպուտատ։ Պարգևատրվել է Լենինի, Կարմիր դրոշի, Ալեքսանդր Նևսկու, Կարմիր աստղի 2 շքանշաններով և մեդալներով։ Գրել է «Ծառայում եմ հայրենիքին» (1949, հայերեն հրտ.՝ 1951) և «Հավատարմություն հայրենիքին» (1969 թ.) գրքերը։


== Ծանոթագրություններ ==


== Արտաքին հղումներ ==
լուսանկարներ (176 ГИАП)
Լունվոժ (Պոժյոգի վտակ)

Անվան այլ կիրառումների համար տե՛ս՝ Լունվոժ (այլ կիրառումներ)Լունվոժ (ռուս.՝ Лунвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոժյոգ գետի աջ ափին 126 կմ հեռավորության վրա։ Գետի երկարությունը կազմում է 33 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000022330
Կոդը ըստ հիդրոլոգիական հետազոտության (ՌԴ) — 103002233
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վիստավկա (գյուղ, Դեմիդովսկի շրջան)

Վիստավկա (ռուս.՝ Выставка), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրից Քլայն

Ֆրից Քլայն (գերմ.՝ Fritz Klein, նոյեմբերի 24, 1888(1888-11-24), Codlea, Brașov County, Ռումինիա - դեկտեմբերի 13, 1945(1945-12-13), Hamelin, Ստորին Սաքսոնիա, Գերմանիա), ռումինական բանակի բժիշկ, որը մտել է ՍՍ-ի շարքերը և դարձել համակենտրոնացման ճամբարի բժիշկ։


== Կենսագրություն ==
Ըստ ազգային պատկանելիության Ֆրից Քլայնը այսպես կոչված ֆոլկսդոյչե է։ Կրթություն ստացել է Հունգարիայի մայրաքաղաք Բուդապեշտում։ 1939 թվականից 1943 թվականներին որպես բժիշկ  ծառայել է Ռումինիայի բանակում։
Քանի որ ֆոլկսդոյչե համարված մարդիկ չէին կարող մտնել վերմախտի շարքերը այլ երկրի քաղաքացիություն ունենալու պատճառով, Ֆրիցը, ըստ նրա անձնական գործերի, 1943 թվականի մայիսի 26-ին «նախապես» տեղափոխվում է ՍՍ-ի զորքեր։ «Նախնական ծառայողական հարաբերությունների» նպատակով Ֆրիցին՝ որպես ռազմական բժիշկ ուղարկում են Աուշվից-Բիրկենաու համակենտրոնացման ճամբար։ Այստեղ նա աշխատում է կանանց ճամբարում,  «գնչուների» ճամբարում և այսպես կոչված «ընտանեկան» ճամբարում՝ հրեաների համար նախատեսված, որտեղ ընտրություն էր անում վերջիններիս շարքից գազային խցիկներ, այնուհետ նաև դիակիզարան ուղարկելու համար։
1945 թվականի հունվարի վերջին, երբ սկսվեց Աուշվից մահվան ճամբարի տարհանումը, Ֆրից Քլայնը «մահվան երթի» հետ տեղափոխվում է Բերգեն-Բելզեն համակենտրոնացման ճամբար։
1945 թվականի փետրվարի 10-ից մինչև մարտի կեսերն աշխատել է Նոյենհամմե ճամբարում։ Նա այն քչերից էր, ով փախուստի չդիմեց ճամբարից, այլ պարետ Յոզեֆ Կրամերի հետ սպասեց Բրիտանիայի բանակի գալստյանը, որպեսզի հանձնեն ճամբարը նրանց։ ճամբարում մնացած հսկիչներին ու պարետին ստիպեցին, որ թաղեն այսուայնտեղ տարածված դիակները մեծ եղբայրական գերեզմանոցում։ Հենց այդ գործողության ժամանակ լուսանկարել են Քլայնին։
Բելզենի գործողությունների ժամանակ, որը տեղի ունեցավ 1945 թվականի սեպտեմբերի 17-ից նույն թվականի նոյեմբերի 17-ը Լյունեբուրգում, Բրիտանիայի դատարանը Ֆրից Քլայնին դատապարտեց մահվան։ 1945 թվականի դեկտեմբերի 13-ին կախաղան բարձրացվեց Համելնում՝ ձեռամբ դահիճ Ալբերտ Փիրփոինթի։


== Աշխարհայացք ==
Երբ Քլայնին հարցրին, թե ինչպես է վերաբերում բժշկական էթիկային, վերջինս պատասխանում է այսպես.


== Ֆրից Քլայնի լուսանկարը եղբայրական գերեզմանոցում ==

Քլայնը ձերբակալվել է համակենտրոնացման ճամբարի ազատագրման ժամանակ բրիտանական զորքի կողմից 1945 թվականի ապրիլի 15-ին։ Հաջորդող օրերին նրան ստիպեցին, որ այլ ՍՍ-ականների հետ հուղարկավորի հազարավոր դիակները եղբայրական գերեզմանոցում։ Բրիտանացիները հայտնաբերեցին ավելի քան տասը հազար դիակ և մոտ վաթսուն հազար ողջ մնացած անձանց։ 1945 թվականի ապրիլի 24-ին  բրիտանացի սերժանտ Հ. Օուքսը՝ Army Film & Photographic Unit (A.F.P.U)-ից լուսանկարել է Քլայնին և այլ ՍՍ-ականներին, ովքեր կանգնած են դիակների կույտի վրա՝ եղբայրական գերեզմանոցում։


== Ծանոթագրություններ ==


== Գրականություն ==
Ernst Klee: Das Personenlexikon zum Dritten Reich. Wer war was vor und nach 1945. 2. Auflage. S. Fischer, Frankfurt am Main 2003, ISBN 3-10-039309-0
Ernst Klee: Auschwitz, die NS-Medizin und ihre Opfer, 3. Auflage, Fischer TB, Frankfurt am Main 2004, ISBN 3-596-14906-1
Hermann Langbein: Menschen in Auschwitz. Frankfurt am Main, Berlin Wien, Ullstein-Verlag, 1980, ISBN 3-548-33014-2
Հենքոկ շրջան (Արևմտյան Վիրջինիա)

Անվան այլ կիրառումների համար տե՛ս՝ Հենքոկ շրջան (այլ կիրառումներ)Հենքոկ շրջան (անգլ.՝ Hancock County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 215 կմ² է, բնակչությունը՝ 30, 676 մարդ (2010 թ. տվյալներով)։ Շրջկենտրոնն է Նյու Քամբերլենդ բնակավայրը։ Կազմավորվել է 1848 թ.։
Իսահակ Ռաբինովիչ

Իսահակ Մոիսեևիչ Ռաբինովիչ (ռուս.՝ Исаа́к Моисе́евич Рабино́вич, հունվարի 11 (23), 1886, Մոգիլյով, Ռուսական կայսրություն - ապրիլի 28, 1977(1977-04-28)), շինարարական մեխանիկայի բնագավառի սովետական գիտնական։ ԽՍՀՄ ԳԱ թղթակից անդամ (1946), սոցիալիստական աշխատանքի հերոս (1966), գեներալ-մայոր-ինժեներ (1943)։ 
Ավարտել է Մոսկվայի բարձրագույն տեխնիկական ուսումնարանը (1918)։ Ռազմաինժեներական ակադեմիայի (1932 թվականից) և Մոսկվայի Վ․ Վ․ Կույբիշեի անվ․ ինժեներաշինարարական ինստիտուտի (1933 թվականից) պրոֆեսոր։ Աշխատությունները վերաբերում են շինարարական մեխանիկայում կինեմատիկական մեթոդի մշակ մանը, ստատիկորեն չորոշվող բարդ հա մակարգերի հաշվարկի արդյունավետ մեթոդների և վանտային ֆերմաների տեսության ստեղծմանը, կառույցների դինամիկայի և ամրության բնագավառում հետազոտություններին։ Հեղինակ է ձողային համակարգերի շինարարական մեխանիկայի դասընթացների։ Պարգևատրվել է Լենինի 2 շքանշանով։


== Ծանոթագրություններ ==
Save the Day (երգ, Մրայա Քերի)

«Save the Day», երգ, որը ձայնագրվել է ամերիկացի երգչուհի Մրայա Քերիի կողմից։ Այն թողարկվել է 2020 թվականի օգոստոսի 21-ին՝ որպես նրա ութերորդ  The Rarities (2020) կոմպիլյացիայի սինգլ։  Երգի հեղինակներն են Մրայա Քերին, Ջերմեյն Դյուպրին, Ջեյմս Ռայթը, Չարլի Ֆոքսը և Նորման Գիմբելը։ Որպես պրոդյուսերներ հանդես են եկել Քերին և Դյուպրին։
Երգին առկա է ամերիկացի երգչուհի Լորին Հիլի վոկալը և սեմփլ The Fugees-ի «Killing Me Softly» (1996) երգից։


== Նախապատմություն և թողարկում ==
Մերայա Քերին և նրա վաղեմի համահեղինակ Ջերմեյն Դյուպրին սկսել են աշխատել երգի վրա 2011 թվականի փետրվարին։ Սկզբում գաղափարն այն էր, որ միավորվեին բազմաթիվ երաժիշտներ և ներկայացնեին երգը՝ որպես բարեգործական սինգլ։ Նման գաղափարի ոգեշնչողը եղել է «Լույսի շողեր» կազմակերպությունը, որը միավորում է բազմաթիվ մարդկանց որևէ խնդրի լուծման համար։ 2011 թվականի մարտին Քերիի ներկայացուցիչ Սինդի Բերգերը հայտարարել է, որ «Save the Day»-ի վաճառքից ստացված միջոցները նվիրաբերվելու են Մարդու իրավունքների համար պայքարող բարեգործական կազմակերպություններին։ Բերգերը նաև ասել է, որ «Մրայան նվիրաբերել և շարունակում է նվիրաբերել իր ժամանակը, գումարը և ինքն էլ ակտիվ մասնակցություն է ունենում ֆոնդերի աշխատանքներին ինչպես այստեղ, այնպես էլ արտասահմանում։
2012 թվականի փետրվարի 11-ին Քերին Թվիթերի իր էջում հայտարարել է, որ երգը մնում է «սպասման ռեժիմում շատ հատուկ պատճառով, որը կբացահայտվի ավելի ուշ»։
2020 թվականի օգոստոսի 19-ին երգչուհին հայտարարել է, որ «Save the Day» երգը կթողարկվի որպես սինգլ իր առաջիկա The Rarities ժողովածուից։


== Հիթ-շքերթներ ==


== Ծանոթագրություններ ==
Լյուբաշիվկայի շրջան

Լյուբաշիվկայի շրջան (ուկրաիներեն՝ Любашівський район), շրջան Ուկրաինայի Օդեսայի մարզում։
Ստեղծվել է 1926 թվականին։ Վարչական կենտրոնը՝ Լյուբաշյովկա։


== Աշխարհագրություն ==
Շրջանի տարածքի մակերեսը կազմում է 1100 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 33629 մարդ։ Բնակչության խտությունը կազմում էր 30,57 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Վալբոնայի հովիտ ազգային պարկ

Վալբոնայի հովիտ ազգային պարկ (ալբ․՝ Parku Kombëtar "Lugina e Valbonës"), բնության հատուկ պահպանվող տարածք, որ տեղակայված է Ալբանիայում՝ Տրոպոյայի շրջանի ու Կուկասի գավառի տարածքներում։ Այն գտնվում է Բայրամ Ցուրի քաղաքից 25-30 կմ դեպի հյուսիս-արևմուտք։
Վալբոնայի հովիտ պարկը Ալբանիայի այն երեք ազգային պարկերից մեկն է, որ ձևավորվել են 1996 թվականի հունվարի 15-ին Մինիստրների խորհրդի № 102 որոշմամբ (մյուս երկուսն են՝ Qafë Shtamë և Zall Gjoçaj): Ազգային պարկի տարածքը կազմում է 80 քառակուսի կիլոմետր։ Այն զբաղեցնում է Վալբոնա գետի վերին հոսանքները, որ գտնվում են Հյուսիսալբանական Ալպերում։ Հյուսիսում պարկը շարունակվում է Չեռնոգորիայի սահմանից այն կողմ, արևմուտքում հասնում է մինչև Տետի ազգային պարկի սահմանները (ալբ․՝ Thethi), իսկ արևելքում տարածվում է մինչև Lumi i Gashit արգելոցը։ Վալբոնայի հովիտ ազգային պարկի բարձրությունը ծովի մակարդակից կազմում է 400-ից մինչև 2692 մետր։ Պարկի տարածքում կան բազմաթիվ քարայրներ։ Դրանց թվում է Դրագոբի քարայրը, որտեղ մահացել է Ալբանիայի ազգային հերոս Բայրամ Ցուրին։
Ալբանիան, Չեռնոգորիան ու Կոսովոյի Հանրապետությունը նախատեսում են ստեղծել բնության պահպանվող տարածք, որ տեղակայված կլինի երեք պետությունների տարածքում և կկոչվի «Բալկանյան խաղաղության պարկ»։


== Բուսական աշխարհ ==
Վալբոնայի հովտում աճող ծառերի շարքում հանդիպում են եվրոպական հաճարենի (Fagus sylvatica), Հելդրեյխի սոճի (Pinus heldreichii), բալկանյան (մակեդոնական) սոճի (Pinus peuce), սոճի սովորական (Pinus silvestris), շագանակենի ցանովի (Castanea sativa), ընկուզենի սովորական (Juglans regia), խնձորենի անտառային (Malus sylvestris) և այլն։


== Կենդանական աշխարհ ==
Ազգային պարկի տարածքում հանդիպում են այնպիսի կաթնասուններ, ինչպիսիք են գորշ արջը (Ursus arctos), գայլը (Canis lupus), սովորական լուսանը (Felis lynx), այծյամը (Capreolus capreolus), քարայծը (Rupicapra rupicapra), վարազը (Sus scrofa):


== Պատկերասրահ ==

		
		
		
		


== Ծանոթագրություններ ==
Բուխարևի գործվածքեղենի խանութ

Բուխարևի գործվածքեղենի խանութ (ռուս.՝ Мануфактурный магазин Бухарева), ճարտարապետական հուշարձան Սվերդլովսկի մարզի Կամենսկ-Ուրալսկի քաղաքում։
Ժողովրդական պատգամավորների Սվերդլովսկի շրջանային խորհրդի գործադիր կոմիտեի 1987 թվականի դեկտեմբերի 31-ի № 535 որոշմամբ շինությանը շնորհվել է տարածաշրջանային նշանակության ճարտարապետական հուշարձանի կարգավիճակ։


== Ճարտարապետություն ==
Շենքը կառուցվել է 19-րդ դարի երկրորդ կեսին քաղաքի պատմական կենտրոնի առևտրային թաղամասում, Լենինի փողոցում (նախկինում` Բոլշայա Մոսկովսկայա փողոց)։ Հյուրանոցի շենքի հետ միասին համարվում է առևտրի շենքերի համայնապատկերի մի մասը։
Որմնաքարե հիմքով աղյուսե միահարկ շենքի հիմնական մասը հարավային ճակատն է։ Տանիքը գալարավուն է` փայտե գերաններից։ Շենքի նախագիծն իրենից ներկայացնում է ձգված ուղղանկյուն հյուսիս-հարավ առանցքի վրա, փողոցին ուղղահայաց։ Ճակատամասի կազմը սիմետրիկ է։ Կենտրոնական առանցքն առանձնացնում և ապահովում է լայն դռնախորշը, իսկ պատի վերին մասում` փոքրիկ ձեղնահարկը։ Դռների երկու կողմերում կան երկու բարձր պատուհաններ, որոնց որմնախորշերը զարդարված են ցիլինդրավոր աղյուսե տարրերով։ Ստորին մասում բարձրաքանդակային քիվն է որմնասյուներով։ Այս պատկերով քիվի պրոֆիլը տարածվում է դեպի արևելյան ճակատ։ Արևելյան ճակատի կոմպոզիցիան ասիմետրիկ է, այն արտահայտված որմնասյունում բաժանվում է երկու անհավասար մասի։ Լենինի փողոցին մոտ գտնվող մասում դեկորի տարրերը նույն են, ինչ հարավային ճակատում։ Լենինի փողոցից հեռու` աջ կողմում դեկորի տարրերը պարզեցված են։ Հյուսիսային և արևմտյան ճակատները զուրկ են դեկորներից և որմնախորշերից։
Նախնական նախագծում շենքը ունեցել է երեք մուտք, մեկը փողոցի կողմից, երկուսը արևելյան ճակատից, ներկայումս   մուտքերը տեղակայված են արևելյան և արևմտյան ճակատներից, բայց հյուսիսային ճակատից լրացուցիչ մուտք է բացված։   Լայնակի կտրվածով պատը ուղղանկյուն պլանը բաժանում է երկու անհավասար մասերի, որոնք իրար հետ միացվում են որմնախորշով։   
Բուխարևի գործվածքեղենի խանութը համարվում է 19-րդ դարի «աղյուսային ոճի» առևտրական նշանակության համապարփակ կառույցի մոդել։ Շինության կառուցման ճշգրիտ տարեթիվը հայտնի չէ։ Ռեստավրացիոն աշխատանքներ չեն իրականացվել։


== Պատկերասրահ ==

		
		


== Գրականություն ==
Свод памятников истории и культуры Свердловской области / ред. В.Е.Звагельская. — Екатеринбург: Сократ, 2008. — Т. 2. — С. 648. — ISBN 978-5-88664-323-7
Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова — Екатеринбург: Банк культурной информации, 2008. — 92 с.


== Ծանոթագրություններ ==
Կարուտապերա

Կարուտապերա (պորտ.՝ Carutapera), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Գուրուպիի գավառի կազմի մեջ։ Բնակչությունը կազմում է 23.952 մարդ՝ 2020 թվականի տվյալներով։ Գրավում է 1 255,555 կմ2 տարածք։ Բնակչության խտությունը՝ 16,4 մարդ/կմ²։


== Պատմություն ==
Քաղաքը հիմնադրվել է 1935 թվականին հունիսի 3-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 22.338.652,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.132,73 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,571 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սեմիլետկա (գյուղ, Դյուտյուլինսկի շրջան)

Սեմիլետկա (ռուս.՝ Семилетка, բաշկիրերեն՝ Семилетка), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Emotions (երգ)

«Emotions», երգ, որը ձայնագրել և որպես պրոդյուսեր հանդես է եկել ամերիկացի երգչուհի Մրայա Քերին, Դևիդ Քոուլը և Ռոբերտ Քլիվիլիսը երգչուհու    1991 թվականի «Emotions» երկրորդ ստուդիական ալբոմի համար։ Երգը թողարկվել է որպես ալբոմի առաջին սինգլ 1991 թվականի երրորդ քառորդում ԱՄՆ-ի համար, և 1991 թվականի վերջին քառորդում՝ ամբողջ աշխարհում։ Երգը դարձել է ևս մեկ համար առաջին հիթ ԱՄՆ-ում Մրայա Քերիի համար"


== Երգացանկ ==
CD-սինգլ ԱՄՆ-ի համար (կասետային սինգլ/7" սինգլ)«Emotions» (Ալբոմային տարբերակ)
«Vanishing» (Ալբոմային տարբերակ)CD-մաքսի սինգլ ԱՄՆ-ի համար (կասետային մաքսի սինգլ/12" մաքսի սինգլ)«Emotions» (12" Club mix)
«Emotions» (12" Instrumental)
«Emotions» (Ալբոմային տարբերակ)
«There's Got to Be a Way» (12" Mix)
«There’s Got to Be a Way» (Vocal dub mix)Կասետային սինգլ Մեծ Բրիտանիայի համար«Emotions» (Ալբոմային տարբերակ)
«Vanishing» (Ալբոմային տարբերակ)Մաքսի սինգլ Մեծ Բրիտանիայի համար«Emotions» (Ալբոմային տարբերակ)
«Vanishing» (Ալբոմային տարբերակ)
«Vision of Love» (Ալբոմային տարբերակ)


== Պաշտոնական ռեմիքսներ և այլ տարբերակներ ==
Emotions [Album Version] — 4:11
Emotions [C+C Club Mix Edit] — 5:51
Emotions [C+C Club No.1 Mix] — 7:45
Emotions [C+C Hardcore Factory Mix] — 8:16
Emotions [Special Motion Edit] — 5:17
Emotions [C+C 12 Inch Original Promo Remix] — 7:15
Emotions [Club Mix] — 8:32Ремиксы фанатов

Emotions [Discotech Mix] — 6:35
Emotions [Erpy’s Take Me Higher Mix] — 3:58
Emotions [Johnny Vicious Club Mix] — 8:32
Emotions [Jbal Version 7 Inch Edit] — 6:33
Emotions [ShCooL 1992 Mix] — 3:19


== Հիթ-շքերթներ և հավատսագրեր ==


== Ծանոթագրություններ ==
Այազ (գետակ)

Այազ, գետակ Հայկական լեռնաշխարհում, Ճորոխի ավազանում։ Սկիզբ է առնում Գերմուջեկի լեռներից և միանում Փանազկերտ գետին։


== Ծանոթագրություններ ==
Իսյանգուլովո

Իսյանգուլովո (ռուս.՝ Исянгулово, բաշկիրերեն՝ Иҫәнғол), քաղաք Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7964 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրեցի, Կոնո, քո անուշ երգը…

«Սիրեցի, Կոնո, քո անուշ երգը…», Հովհաննես Թումանյանի ստեղծագործություններից, գրվել է 1898 թվականին։


== Ստեղծման պատմություն ==
Վահան Միրաքյանը կարդալու համար իր «Լալվարի որսը» պոեմի նախնական տարբերակը  տվեց Թումանյանին։ Պոեմի առաջին էջում գրված է ընդամենը 16 տողանոց մի «Նվեր»՝  «Մեզ սարեր ու ձորեր են բաժանում, մթին ու մռայլ, անդունդներով սև…» և այլն։ Իր այս երկու տողը Թումանյանը գրել է այդ էջի լուսանցքի ձախ երկարությամբ։
Ինքնագիրը պահվում է Եղիշե Չարենցի անվան գրականության և արվեստի թանգարանի Վահան Միրաքյանի ֆոնդի 7-րդ համարում։
Առաջին անգամ հրապարակել է Վահան Միրաքյանը՝  1929 թվականի հրատարակության «Լալվարի որսի» իր «Երկու խոսքում»։
Հովհաննես Թումանյանի «Երկերի լիակատար ժողովածու»-ի առաջին հատորում տպագրվել է ինքնագրից։
Կոնոն Վահան Միրաքյանի կեղծանունն է՝ Միր-Կոնո։


== Ծանոթագրություններ ==
Keeps Gettin' Better: A Decade of Hits

Keeps Gettin' Better: A Decade of Hits, Քրիստինա Ագիլերայի առաջին ալբոմը՝ թողարկված 2008 թվականին։


== Ալբոմի մասին ==
2008 թվականի սեպտեմբերին, հայտարարվել է այն մասին, որ Ագիլերան կթողարկի հիթերի "Keeps Gettin’ Better: A Decade of Hits" հավաքածուն, որը Ամերիկայում կտարածվի "Target" խանութների ցանցով։ Մարդիկ որոնք պատվիրել են ֆիզիկական պատճեն, կարողացել են անվճար ներբեռնել հավաքածուի թվային տարբերակը։ Հավաքածուն ներառում է սինգլներ նրա նախորդ ստուդիական ալբոմից, թողարկված 2008 թվականին, 4 նոր երգեր` «Keeps Gettin' Better», «Dynamite», Genie 2.0 (Genie in a Bottle-ի ռեմեյքը), You Are What You Are (Beautiful) (You Are What You Are (Beautiful)):


== Երգացանկ ==

ԾանոթագրություններԱՄՆ-ի համար տարբերակում կան "Nobody Wants to Be Lonely" և "Lady Marmalade" սինգլները(*) Համապրոդյուսեր 
(^) Լրացուցիչ պրոդյուսեր


== Հիթ-շքերթներ ==
Աննա Մոֆֆո

Աննա Մոֆֆո (անգլ.՝ Anna Moffo, հունիսի 27, 1932(1932-06-27), Wayne, Դելավեր շրջան, Փենսիլվանիա, ԱՄՆ - մարտի 9, 2006(2006-03-09), Նյու Յորք, Նյու Յորք, ԱՄՆ), ամերիկացի օպերային երգչուհի, հեռուստատեսային անձնավորություն և դերասանուհի։ Իր սերնդի առաջատար լիրիկական-կոլորատուրային սոպրանոներից մեկը՝ նա ուներ զգալի դիապազոնով ու ճկունությամբ ջերմ ու պայծառ ձայն։ Առանձնանալով նաև ֆիզիկական գեղեցկությամբ` ստացել է «La Bellissima» մականունը.։
Շահելով Ֆուլբրայթի մրցանակը՝ ուսանել է Իտալիայում, որտեղ հայտնի է դարձել 1956 թվականին RAI հեռուստաընկերության համար երեք օպերային հեռուստատեսային բեմադրություններում գլխավոր դերերգերում հանդես գալուց հետո։ Նա վերադարձել է ԱՄՆ Չիկագոյի Լիրիկ օպերային թատրոնում 1957 թվականի հոկտեմբերի 16-ին իր դեբյուտի համար։ Նյու Յորքի Մետրոպոլիտեն օպերայում նրա դեբյուտը կայացել է 1959 թ. նոյեմբերի 14-ին։ Նա ելույթ է ունեցել Մետրոպոիտեն օպերայում ավելի քան տասնյոթ թատերաշրջանների ընթացքում։
Մոֆֆոյի ամենավաղ ձայնագրությունները կատարվել են EMI Records-ի համար։ 1960 թվականին նա բացառիկ պայմանագիր է կնքել RCA Victor-ի հետ՝ ձայնագրվելով ընկերության համար մինչև 1970-ականների վերջը։ 1960-ականների սկզբներին նա վարել է սեփական շոու իտալական հեռուստատեսությամբ և նկարահանվել է մի քանի օպերային ֆիլմերում, ինչպես նաև ոչ երգեցողական դերերում։
1970-ականների սկզբներին Մոֆֆոն հայտնի է դարձել նաև Գերմանիայում՝ օպերային ներկայացումների, հեռուստատեսային ելույթների և մի քանի ֆիլմերի միջոցով` շարունակելով նաև ամերիկյան օպերային ելույթները։
Չափազանց մեծ ծանրաբեռնվածության պատճառով 1960-ական թթ. վերջերից Մոֆֆոն վոկալ լուրջ խնդիրներ է ունեցել, որոնցից նա երբեք լիովին չի վերականգնվել։ Նրա վերջին ելույթը Մետրոպոլիտեն օպերայում տեղի է ունեցել 1983 թվականին։


== Ընտրյալ ձայնագրություններ ==

1956 – Պուչչինի – Բոհեմ - Մյուզետա։
1957 – Պուչչինի – Մադամ Բատերֆլայ – Մադամ Բատերֆլայ (Չիո–Չիո–սան)։
1960 – Վերդի – Տրավիատա – Վիոլետտա։
1961 – Պուչչինի – Բոհեմ – Միմի։
1962 – Պերգոլեզի – Աղախինը տիրուհի – Anna Moffo, Paolo Montarsolo – Rome Philharmonic Orchestra, Franco Ferrara.
1963 – Վերդի – Ռիգոլետտո – Ջիլդա։
1963 – Պուչչինի – Մանոն Լեսկո (հատվածներ) – Մանոն Լեսկո։
1963 – Մասնե – Մանոն (հատվածներ) – Մանոն։
1964 – Վերդի – Լուիզա Միլլեր – Լուիզա Միլլեր։
1965 – Գլյուկ – Օրփեոս և Էվրիդիկե – Էվրիդիկե։
1965 – Դոնիցետտի – Լյուչիա դի Լամերմուր – Լյուչիա։
1966 – Պուչչինի – Ծիծեռնակ – Մագդա։
1974 – Հալևի – Ջհուդուհի (հատվածներ) – Ռաքել։
1974 – Մասնե – Թայիս – Թայիս։


== Ծանոթագրություններ ==
Տուրովեց (այլ կիրառումներ)

Տուրովեց, կարող է վերաբերել՝

Տուրովեց - գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Նովինսկի Պոլոյ գետի ձախ ափին՝4 կմ հեռավորության վրա
Տուրովեց - գյուղ Ուկրաինայի Ժիտոմիրի մարզի Ժիտոմիրի շրջանում
(8543) Ցունեմի

(8543) Ցունեմի (անգլ.՝ Tsunemi), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 15-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,255706 ա. մ., առավելագույնը մոտենում է 1,8837 ա. մ. հեռավորության վրա և հեռանում 2,6277 ա. մ.։ Արեգակի շուրջ մեկ ամբողջական պտույտ է կատարում 1237,43 երկրային օրվա ընթացքում, իր ուղեծրով շարժվելով միջինում 0,290924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8543) Ցունեմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժուլի սյուր Սարս

Ժուլի սյուր Սարս (ֆր.՝ Jully-sur-Sarce), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 298 մարդ, բնակչության խտությունը` 9.79 մարդ/կմ²։ Բնակավայրը զբաղեցնում է 30.44 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 27 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 169 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 41։ Ակտիվության ցուցանիշը կազմում է 75,7 %։ 128 աշխատունակ մարդկանցից աշխատել է 117 անձ (54 տղամարդ և 63 կին)։ Գործազուրկ են եղել 11 անձ (6 տղամարդ և 5 կին)։ 41 անաշխատունակներից 14-ը եղել են աշակերտներ կամ ուսանողներ, 16-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էսեքս շրջան (Նյու Ջերսի)

Անվան այլ կիրառումների համար տե՛ս՝ Էսեքս շրջան (այլ կիրառումներ)Էսեքս շրջան (անգլ.՝ Essex County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 326 կմ² է, բնակչությունը՝ 783.969 մարդ (2010 թ. տվյալներով)։ Շրջկենտրոնն է Նյուարկ բնակավայրը։ Կազմավորվել է 1683 թ.։
Կապրանիկա Պրենեստինա

Կապրանիկա Պրենեստինա (իտալերեն՝ Capranica Prenestina) քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 351 մարդ (2008 թվական), խտությունը կազմում է 17մարդ/քառ. կմ։ Զբաղեցնում է 20 քառ. կմ տարածք։ Փոստային ինդեքս - 30, հեռախոսային կոդ - 06։


== Ժողովրդագրություն ==
Բնակչության դինամիկան։


== Վարչական կենտրոն ==
Հեռախոս։ 06 9584031
Էլեկտրոնային հասցե։ posta@comunecapranica.it
Պաշտոնական կայք։ http://www.comunecapranica.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սանտա Լուզիա (այլ կիրառումներ)

Սանտա Լուզիա, կարող է վերաբերել՝

Սանտա Լուզիա - համայնք Բրազիլիայում՝ Մարանիան նահանգի կազմում
Սանտա Լուզիա - համայնք Բրազիլիայում՝ Բաիա նահանգի կազմում
(9222) Չուբեյ

(9222) Չուբեյ (անգլ.՝ Chubey), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 19-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,123561 ա. մ., առավելագույնը մոտենում է 2,5582 ա. մ. հեռավորության վրա և հեռանում 3,6889 ա. մ.։ Արեգակի շուրջ մեկ ամբողջական պտույտ է կատարում 2016,38 երկրային օրվա ընթացքում, իր ուղեծրով շարժվելով միջինում 0,178537 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9222) Չուբեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառկսի (այլ կիրառումներ)

Կառկսի, կարող է վերաբերել՝

Կառկսի - գյուղ Էստոնիայի Վիլյանդիմաա նահանգի Կառկսի շրջանում
Կառկսի - շրջան Էստոնիայի Վիլյանդիմաա նահանգում
(3623) Չապլին

(3623) Չապլին (անգլ.՝ Chaplin), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 4-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,851629 ա. մ., առավելագույնը մոտենում է 2,6047 ա. մ. հեռավորության վրա և հեռանում 3,0985 ա. մ., իսկ Երկրի ուղեծրին Չապլին աստերոիդը նվազագույնը մոտենում է 1,5999 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1758,89 երկրային օրվա ընթացքում, իր ուղեծրով շարժվելով միջինում 0,204675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3623) Չապլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նավաշինսկի շրջան

Նավաշինսկի շրջան (ռուս.՝ Навашинский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Նավաշինո։


== Աշխարհագրություն ==
Շրջանի տարածքի մակերեսը կազմում է 1277 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24867 մարդ։ Բնակչության խտությունը կազմում էր 19,47 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մութ աշտարակ (ֆիլմ, 2017)

«Մութ աշտարակ» (անգլ.՝ The Dark Tower), ամերիկյան կայանալիք գիտաֆանտաստիկ արևմտյան ֆիլմ. ռեժիսորը և համահեղինակը Նիկոլա Արսելն է։ Սթիվեն Քինգի նույնանուն պատմվածքի սերիաների շարունակությունն է, ֆիլմի գլխավոր դերակատարը Իդրիս Էլբան է` Ռոլանդ Դեսչեինի դերում, փորձառու դիպուկահար, ով պաշտպանում է Մութ աշտարակը և Մեթյու ՄքՔոնին որպես իր վրիժառուն` Վոլթեր Փեդիքը։ 
Ֆիլմ և հեռուստատեսային տարբերակ նկարահանելու համար առաջին  թողարկումն ներառում էր տարրեր մի քանի պատմվածքներից և կազմված էր ութ սերիայից, մասամբ տեղի ունենալով ժամանակակից Նյու Յորքում և մասամբ միջնաշխարհում, Ռոլանդի հին արևմտյան ոճով զուհահեռ իրականությունում։
Ի հավելումն Քինգը թվիթ է արել Էլդի բեղիկները նկարը "Last Time Around"-ի ստորագրության հետ, որը վերաբերում է գրքի վերջաբանին, Մութ աշտարակ VII։ Արսելն ասել է, որ երկրպագուները կիմանան, որ ֆիլմը գրքի իրադարձությունների շարունակությունն է։ Ֆիլմը պետք է ներկայացվի հանրությանը 2017 թվականի օգոստոսի 4-ին Columbia Pictures-ի կողմից 3D և 2D ձևաչափով։


== Նախադրյալներ ==
Ջեք Չամբերսն արկածներ փնտրող 11 տարեկան տղա է, ով հուշում է գտել այլ տարածաչափության մասին` անվանվելով միջնաշխարհ։ Հետևելով առեղծվածին` նա տարվել էր միջնաշխարհով, որտեղ նա բախվում է դիպուկահար Ռոլանդ Դեսչեյնին, ով փորձում էր հասնել «Մութ աշտարակին», որը գտնվում է վերջնաշխարհում և հասնում է հատման կետին ժամանակի և տիեզերքի միջև, որը նա հույս ունի պահել Հելլի կողմից բոլոր մահացած արարածներից։ Բայց տարբեր հրեշների և Վոլթեր Փեդիք անունով չար կախարդի տաք հետքերով աննման երկյակը համարում է, որ իրենց որոնումները  դժվար կլինել ամբողջականացնել։ 


== Արտադրություն ==
Մութ աշտարակի սերիաների թողարկումը հարմարեցնելու ջանքերը շարունակվել են 2007 թվականից։ Նախագիծը հետագայում հետաձգվել է նախքան իրավունքները հանձնվեցին այլ արտադրական ընկերության։ Նախագիծը սկսվել և ավարտվել է տարբեր ռեժիսորների և տարբեր ստուդիաների կողմից` ներառելով Universal Films-ը, Paramount-ը, Columbia-Tristar Entertainment-ը, և Lionsgate Entertainment-ը։ Ներկայիս կրկնության մասին հայտարարվեց 2015 թվականի մարտին` արտադրված Sony Pictures Entertainment-ի և Media Rights Capital-ի կողմից։


== Թողարկում ==
Ֆիլմը նախատեսվում էր հանրությանը ներկայացնել 2017 թվականի փետրվարի 17-ին։ 2016 թվականի նոյեմբերին ֆիլմի շնորհանդեսը հետաձգվեց մինչև 2017 թվականի հուլիսի 28։ 2017 թվականի մարտին այն կրկին հետաձգվեց մինչև 2017 թվականի օգոստոսի 4-ը` փոխվելով Sony Pictures Animation's-ի և The Emoji Movie-ի տեղերը։


== Ծանոթագրություններ ==
Ալեքսեյ Նովիկով

Ալեքսեյ Նովիկով (ռուս.՝ Алексе́й Алексе́евич Но́виков, օգոստոսի 13, 1960(1960-08-13)), ռուս դիվանագետ։ Արտակարգ և լիազոր դեսպան։


== Կենսագրություն ==
1987 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է հինդիին, ուրդուին, սերբերենին և անգլերենին։
1987 թվականից զբաղվում է դիվանագիտական գործունեությամբ։
1987-1992 թվականներին՝ Նեպալում Խորհրդային Միության դեսպանատան աշխատակից։
1994-1999 թվականներին՝ Նյու Յորքում ՄԱԿ-ի Ռուսաստանի Դաշնության մշտական ներկայացուցչության երկրորդ, առաջին քարտուղար։
1999-2002 թվականներին՝ Ռուսաստանի արտաքին գործերի նախարարության միջազգային կազմակերպությունների վարչության խորհրդական, գլխավոր քարտուղարություն (դեպարտամենտ)։
2002-2007 թվականներին՝ Նյու Յորքում ՄԱԿ-ի Ռուսաստանի Դաշնության մշտական ներկայացուցչության խորհրդական, գլխավոր խորհրդական։
2007-2010 թվականներին՝ Ռուսաստանի արտաքին գործերի նախարարության կադրերի դեպարտամենտի բաժնի պետ։
2010-2015 թվականներին՝ Մումբայում Ռուսաստանի Դաշնության գլխավոր հյուպատոս։
2015-2019 թվականներին՝ Ռուսաստանի արտաքին գործերի նախարարության կադրերի դեպարտամենտի տնօրենի տեղակալ։
2019 թվականի հուլիսի 15-ից Նեպալում հանդիսանում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի և մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի հուլիսի 30)
1-ին դասի արտակարգ և լիազոր դեսպանորդ (2015 թվականի մայիսի 29)
Արտակարգ և լիազոր դեսպան (2020 թվականի ապրիլի 7)


== Ծանոթագրություններ ==


== Արտաքին հղումներ ==
Страница посла на сайте Посольства России в Непале
Վալենտի

Վալենտի (պորտ.՝ Valente), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հարավ-արևելյան նահանգի Ամազոնաս մարզում։ Մտնում է Մանուս գավառի կազմի մեջ։ Բնակչությունը կազմում է 21653 մարդ՝ 2006 թվականի տվյալներով։ Գրավում է 7599 կմ2 տարածք։ Բնակչության խտությունը՝ 56,3 մարդ/կմ²։


== Պատմություն ==
Քաղաքը հիմնադրվել է 1958 թվականի, օգոստոսի 12-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 57.897.402,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 2.944,34 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,657 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման կիսաանապատային։


== Ծանոթագրություններ ==
Ղամար Սալամզադե

Ղամար Ալիկուլի ղիզի Սալամզադե (ադրբ.՝ Qəmər Əliqulu qızı Salamzadə, մայիսի 5, 1908(1908-05-05), Նախիջևան, Երևանի նահանգ, Կովկասի փոխարքայություն, Ռուսական կայսրություն - ապրիլի 20, 1994(1994-04-20), Բաքու, Ադրբեջան), խորհրդային և ադրբեջանցի կինոռեժիսոր (առաջին կին կինոռեժիսորն Ադրբեջանում), սցենարիստ։


== Կենսագրություն ==
Ղամար Սալամզադեն ծնվել է 1908 թվականի մայիսի 5-ին Նախիջևան քաղաքում։ 1912 թվականին նրա ընտանիքը տեղափոխվեցժլ է Թբիլիսի։ 1919 թվականին նրա հայրը այստեղ սպանվում է մենշևիկների կողմից։ Միջնակարգ կրթությունը ստացել է Թիֆլիսում, ապա ուսումը շարունակել Մոսկվայի կինոյի պետական տեխնիկումում։ 1920-ականների վերջին և 1930-ականների սկզբին, երկրորդ կուրսն ավարտելուց հետո Ղամարը հետ է կանչվում Ադրբեջան, քանի որ ֆիլմերի քանակը ավելացել էր։ Վերադառնալով Բաքու՝ նա սկսում է աշխատել որպես տնօրենի օգնական, երկրորդ ռեժիսոր և ռեժիսոր։
Սալամզադեն «Փոքր պատուհանից երևում է աշխարհը» գրքի հեղինակն է։
Ղամար Սալամզադեն մահացել է 1994 թվականին՝ 86 տարեկան հասակում։ 2008 թվականի մարտին նշվել է Սալամզադեի 100-ամյակը։
Ղամար Սալամզադեն Ադրբեջանի ժողովրդական նկարիչ Սալամ Սալամզադեի կինն էր։


== Աղբյուրներ ==
Сеидова Т. А. Творчество ведущих женщин-драматургов, режиссёров-постановщиков, актрис и других деятелей культуры Азербайджана и их вклад в развитие театрального и кинематографического искусства тюркских государств (вторая половина XX века) // История и её проблемы : журнал. — Б., 2001. — С. 108.
Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 12


== Ծանոթագրություններ ==
(5633) 1978 UL7

(5633) 1978 UL7, աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 27-ին Միշել Օլմստեդի կողմից Պալոմարում։
Միջին հեռավորությունը Արեգակից կազմում է 2,148887 ա. մ., առավելագույնը մոտենում է 1,9081 ա. մ. հեռավորության վրա և հեռանում 2,3896 ա. մ.։ Արեգակի շուրջ մեկ ամբողջական պտույտ է կատարում 1150,58 երկրային օրվա ընթացքում, իր ուղեծրով շարժվելով միջինում 0,312884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5633) 1978 UL7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրուդոլյուբովկա (գյուղ, Բրատսկոեի շրջան)

Անվան այլ կիրառումների համար տե՛ս՝ ՏրուդոլյուբովկաՏրուդոլյուբովկա (ուկրաիներեն՝ Трудолюбівка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Տրուդոլյուբովկա գյուղում բնակվում էր 98 մարդ։ Բնակավայրը զբաղեցնում է 0,393 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)